ประกาศเทศบาลตำบลเหมือง

เรื่อง  ประกวดราคาจ้างก่อสร้างถนนคอนกรีตเสริมเหล็กพร้อมวางท่อระบายน้ำ คสล.(มอก.ชั้น 3)  ขนาด Ø 0.80 เมตร สองข้างทางสายห้วยบ่อตะเคียน หมู่ที่ 5 ต.เหมือง อ.เมืองชลบุรี จ.ชลบุรี  ด้วยวิธีการทางอิเล็กทรอนิกส์ (e-Auction)

                   ด้วยเทศบาลตำบลเหมือง มีความประสงค์จะประกวดราคาจ้างก่อสร้างถนนคอนกรีตเสริมเหล็ก พร้อมวางท่อระบายน้ำ คสล.(มอก.ชั้น 3) ขนาด Ø 0.80 เมตร สองข้างทางสายห้วยบ่อตะเคียน หมู่ที่ 5 ต.เหมือง อ.เมืองชลบุรี จ.ชลบุรี    โดยทำการก่อสร้างถนนคอนกรีตเสริมเหล็กขนาดผิวจราจรกว้างเฉลี่ย 6.00 เมตร  ยาว 210.00 เมตร ผิวจราจรหนาเฉลี่ย 0.15 เมตร ลงลูกรังบดอัดแน่นหนาเฉลี่ย 0.15 เมตร พร้อมตีเส้นผิวจราจร พร้อมวางท่อระบายน้ำ คสล.(มอก.ชั้น 3) ขนาด Ø 0.80 เมตร จำนวน 392 ท่อน พร้อมบ่อพัก คสล.ขนาด 0.80 เมตร จำนวน 28 บ่อ พร้อมฝาปิดเหล็กหล่อ คิดเป็นพื้นที่ดำเนินการไม่น้อยกว่า 1,232.00 ตารางเมตร(ตามแบบเทศบาลตำบลเหมืองพร้อมป้ายประชาสัมพันธ์ 1 ป้าย) ราคากลาง 2,770,000 บาท (สองล้านเจ็ดแสนเจ็ดหมื่นบาทถ้วน)  

                      ผู้มีสิทธิเสนอราคาจะต้องมีคุณสมบัติ  ดังต่อไปนี้

1.  เป็นนิติบุคคลที่มีอาชีพรับจ้างทำงานที่ประกวดราคาจ้างด้วยระบบอิเล็กทรอนิกส์ดังกล่าว 

ซึ่งมีผลงานก่อสร้างประเภทเดียวกันไม่น้อยกว่า 1,200,000 บาท

2.  ไม่เป็นผู้ที่ถูกระบุชื่อไว้ไนบัญชีรายชื่อผู้ทิ้งงานของทางราชการและได้แจ้งเวียนชื่อแล้ว

3.  ไม่เป็นผู้ได้รับเอกสิทธิ์หรือความคุ้มกัน  ซึ่งอาจปฏิเสธไม่ยอมขึ้นศาลไทย เว้นแต่รัฐบาลของ

ผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

4.  ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบลเหมือง

และไม่เป็นผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์ ณ วันประกาศประกวดราคาจ้างด้วยวิธีการทางอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการประกวดราคาจ้างด้วยวิธีการทางอิเล็กทรอนิกส์ครั้งนี้

5. นิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชี

รายรับรายจ่ายไม่ถูกต้องครบถ้วนในสาระสำคัญ

6. นิติบุคคลที่จะเข้าเป็นคู่สัญญากับเทศบาล ซึ่งดำเนินการจัดซื้อจัดจ้างด้วยวิธีการทางอิเล็กทรอนิกส์

(e-Government Procurement Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

 7. คู่สัญญาต้องรับจ่ายเงินผ่านบัญชีเงินฝากกระแสรายวัน เว้นแต่การรับจ่ายเงินแต่ละครั้ง ซึ่งมี

มูลค่าไม่เกิน 30,000 บาท คู่สัญญาอาจรับจ่ายเป็นเงินสดก็ได้       

                   กำหนดยื่นเอกสารประกวดราคาจ้างด้วยวิธีการทางอิเล็กทรอนิกส์ ในวันที่ 19 พฤศจิกายน 2557 เวลา 10.00 – 10.45 น.  ณ  สถานที่กลางในการจัดซื้อจัดจ้างขององค์กรปกครองส่วนท้องถิ่น (ชั้น 1 สำนักงานส่งเสริมการปกครองท้องถิ่นจังหวัดชลบุรี)   และกำหนดเสนอราคาในวันที่ 28 พฤศจิกายน 2557  ตั้งแต่เวลา 14.30 – 15.00 น. เป็นต้นไป

                    ผู้สนใจติดต่อขอซื้อเอกสารประกวดราคาจ้างด้วยวิธีการทางอิเล็กทรอนิกส์   ในราคาชุดละ  2,000  บาท  ได้ที่  สำนักงานเทศบาลตำบลเหมือง  ระหว่างวันที่ 31 ตุลาคม – 11 พฤศจิกายน 2557 ดูรายละเอียดได้ที่เว็บไซต์  www.gprocurement.go.th  หรือ  www.mheung.go.th   หรือ สอบถามทางโทรศัพท์หมายเลข 0-3838-9224-5 ต่อ 102  ในวันและเวลาราชการ

ประกาศ ณ วันที่  31  เดือน ตุลาคม พ.ศ.2557

(นางสาวเยาวลักษณ์  ทองใบน้อย)

นายกเทศมนตรีตำบลเหมือง
